Babelscape/SREDFM huggingface dataset:
Φρούριο του Σμεντέρεβο

Το Φρούριο του Σμεντέρεβο ( / "Smederevska tvrđava" ) είναι μεσαιωνική οχυρωμένη πόλη η οποία βρίσκεται στο Σμεντέρεβο της Σερβίας. Το Σμρντέρεβο διετέλεσε προσωρινή πρωτεύουσα της Σερβίας κατά τον Μεσαίωνα. Χτίστηκε μεταξύ των ετών 1427 και 1430 με εντολή του δεσπότη Γεωργίου Μπράνκοβιτς, κυβερνήτη του Δεσποτάτου της Σερβίας. Πρώτα ολοκληρώθηκε το εσωτερικό της πόλης το 1430, έπειτα τα οχυρωμένα προάστια το 1439 και οι εξωτερικές άμυνες την δεκαετία του 1480.

Το οχυρό ενισχύθηκε περαιτέρω από την Οθωμανική Αυτοκρατορία, η οποία είχε καταλάβει την πόλη το 1459. Στις αρχές του 18ου αιώνα προστέθηκαν οι τάφροι στο οχυρό.

Το φρούριο έχει αντέξει αρκετές πολιορκίες τόσο από Οθωμανούς όσο και από Σέρβους, επιζώντας σχετικά άθικτο. Κατά τη διάρκεια του Β' Παγκοσμίου Πολέμου υπέστη σοβαρές ζημιές, από εκρήξεις και βομβαρδισμούς. Από το 2009 βρίσκεται εν μέσω εκτεταμένων εργασιών αποκατάστασης και συντήρησης. Το φρούριο παραμένει «μια από τις σπάνιες περιπτώσεις διατηρημένων αυλών των μεσαιωνικών Σέρβων ηγεμόνων». 

Το οχυρό του Σμεντέρεβπ ανακηρύχθηκε εθνικό μνημείο εξαιρετικής σημασίας το 1979. Το 2010, το φρούριο τοποθετήθηκε στη δοκιμαστική λίστα μαζί με άλλες υποψηφιότητες για εισαγωγή στον κατάλογο των Μνημείων Παγκόσμιας Κληρονομιάς της Ουνέσκο.
Πανεπιστήμιο του Παλέρμο

Το Πανεπιστήμιο του Παλέρμο (ιταλ. "Università degli Studi di Palermo") είναι δημόσιο πανεπιστήμιο στην πόλη Παλέρμο της Σικελίας, που ιδρύθηκε το 1806. Δεν πρέπει να συγχέεται με το μικρότερο (και ιδιωτικό) «Πανεπιστήμιο του Παλέρμο» ("Universidad de Palermo") του Μπουένος Άιρες.
Πανεπιστήμιο του Μπάρι

Το Πανεπιστήμιο «Άλντο Μόρο» του Μπάρι (ιταλ. "Università degli Studi di Bari «Aldo Moro»", λατ. "Universitatis Barensis"), γνωστό απλώς ως «Πανεπιστήμιο του Μπάρι», είναι δημόσιο πανεπιστήμιο στην πόλη Μπάρι της νότιας Ιταλίας, που ιδρύθηκε τον Ιανουάριο του 1925 ως "Αδριατικό Πανεπιστήμιο «Μπενίτο Μουσολίνι»" ("Università Adriatica «Benito Mussolini»").
Ψυχιατρείο

250px|μικρογραφία|Ψυχιατρείο του 18αι
Ψυχιατρείο, ονομάζεται η ιατρική μονάδα που ειδικεύεται στη θεραπεία σοβαρών ψυχικών διαταραχών, όπως μείζονος κατάθλιψης, σχιζοφρένειας και διπολικής διαταραχής. Τα ψυχιατρεία ποικίλλουν σε μεγάλο βαθμό στο μέγεθος και την κατάταξή τους. Ορισμένα νοσοκομεία μπορεί να ειδικεύονται μόνον σε βραχυπρόθεσμη θεραπεία για ασθενείς με χαμηλό κίνδυνο. Άλλα μπορεί να ειδικεύονται στην προσωρινή ή μόνιμη φροντίδα των τροφίμων που, ως αποτέλεσμα ψυχολογικής διαταραχής, χρειάζονται συνεχή βοήθεια. Οι ασθενείς συχνά γίνονται δεκτοί σε εθελούσια προσέλευση, υπάρχουν περιπτώσεις που οι ψυχίατροι, επειδή ενδέχεται να αποτελούν σημαντικό κίνδυνο για τον εαυτό τους ή για άλλους, να εγκλειστούν ακούσια. Στην καθομιλουμένη είναι γνωστά και ως "τρελοκομεία" ή "φρενοκομεία".

Το σύγχρονο ψυχιατρείο εξελίχθηκε και τελικά αντικατέστησε το άσυλο. Η μεταχείριση των κρατουμένων στα παλαιότερα άσυλα ήταν μερικές φορές βάναυση και επικεντρωνόταν στον περιορισμό και την απομόνωση. Με διαδοχικές μεταρρυθμίσεις και την εισαγωγή αποτελεσματικών θεραπειών βάσει επιστημονικών στοιχείων, τα περισσότερα σύγχρονα ψυχιατρικά νοσοκομεία δίδουν έμφαση στη θεραπεία και προσπαθούν, το κατά δύναμιν, να βοηθήσουν τους ασθενείς να ελέγξουν τη ζωή τους στον έξω κόσμο, με τη χρήση ενός συνδυασμού φαρμάκων και ψυχοθεραπειών. Εξαίρεση αποτελεί η Ιαπωνία, όπου πολλά ψυχιατρικά νοσοκομεία εξακολουθούν να εφαρμόζουν περιορισμούς στους ασθενείς, τους δένοντάς τους στο κρεβάτι για μέρες ή ακόμη και μήνες.
Μίνκα Γκόβεκαρ

Η Μίνκα Γκόβεκαρ (28 Οκτωβρίου 1874 - 10 Απριλίου 1950) ήταν Σλοβένα δασκάλα, μεταφράστρια και αγωνίστρια για τα δικαιώματα των γυναικών.

Γεννήθηκε στο Τρεμπίν το 1874. Ολοκληρώνοντας την εκπαίδευσή της στη Λουμπλιάνα από το 1889 έως το 1893, απέκτησε τα προσόντα ως δασκάλα το 1895 και παντρεύτηκε το 1897.

Το 1926 η Γκόβεκαρ επιμελήθηκε το "Slovenska žena" (Σλοβένα γυναίκα), μία συλλογή άρθρων για τις γυναίκες σε διάφορες περιόδους της ιστορίας της Σλοβενίας και διαφορετικά δημιουργικά επαγγέλματα:

Στη δική της συνεισφορά στη συλλογή, ένα δοκίμιο για γυναίκες συγγραφείς, η Γκόβενκαρ παρείχε πληροφορίες για τις Φάνυ Χάουσμαν, Jospina Turnograjska, Lujica Pesjak, Pavlina Pajkova, Marica Nadlisek-Bartol, Marica II Strnad Cizarljeva και Zofka Kveder-Demetrovic .
Γεράρδος της Κρεμόνας

thumb|Η Πύλη της Αλκάνταρα στα τείχη του Τολέδου
Ο Γεράρδος της Κρεμόνας (λατ. "Gerardus Cremonensis", περ. 1114 – 1187) ήταν Ιταλός μεταφραστής επιστημονικών βιβλίων από την αραβική γλώσσα στη λατινική. Εργάσθηκε στο Τολέδο, όπου οι βιβλιοθήκες περιείχαν πολλά αραβικά βιβλία από την περίοδο. Τα περισσότερα από τα αντίστοιχα έργα είχαν αρχικώς γραφεί στην ελληνική γλώσσα και, μολονότι ήταν γνωστά στην Κωνσταντινούπολη και στην Ελλάδα, δεν ήταν διαθέσιμα στη Δυτική Ευρώπη, ούτε στην ελληνική, ούτε στη λατινική γλώσσα. Ο Γεράρδος της Κρεμόνας θεωρείται ο σημαντικότερος μεταφραστής στη Σχολή Μεταφραστών του Τολέδο, η οποία αναζωογόνησε τη μεσαιωνική Δυτική Ευρώπη τον 12ο αιώνα μεταδίδοντας πλήθος γνώσεων των αρχαίων Ελλήνων και των Αράβων στην αστρονομία, την ιατρική και άλλες επιστήμες, καθιστώντας τις γνώσεις αυτές διαθέσιμες στη λατινική γλώσσα. Η διασημότερη ίσως μετάφραση του Γεράρδου είναι εκείνη της "Αλμαγέστης", απευθείας από αραβικά χειρόγραφα που βρίσκονταν στο Τολέδο.

Σύγχυση προκαλεί το ότι εμφανίζονται "δύο" μεταφραστές από την αραβική στη λατινική με το όνομα «Γεράρδος της Κρεμόνας»: Ο κυρίως αναφερόμενος εδώ, ενεργός κατά τον 12ο αιώνα, που επικεντρώθηκε σε έργα αστρονομίας και άλλων φυσικών επιστημών, και ένας άλλος, ενεργός κατά τον 13ο αιώνα, που επικεντρώθηκε σε συγγράμματα ιατρικής (βλ. τελευταία ενότητα του λήμματος).
Μπρούνο Ποντεκόρβο

Ο Μπρούνο Ποντεκόρβο (ιταλ. "Bruno Pontecorvo", ρωσ. Бру́но Макси́мович Понтеко́рво, 22 Αυγούστου 1913 – 24 Σεπτεμβρίου 1993) ήταν Ιταλός και μετέπειτα Σοβιετικός πυρηνικός φυσικός, γνωστός για τις έρευνές του στην πειραματική σωματιδιακή φυσική, και ιδίως στα νετρίνα. Κομμουνιστής εκ πεποιθήσεως, μετανάστευσε στη Σοβιετική Ένωση το 1950, όπου συνέχισε τις έρευνές του. Το Βραβείο Μπρούνο Ποντεκόρβο θεσπίσθηκε στη μνήμη του το 1995.
Χριστίνα Πουλίτση

Η Χριστίνα Πουλίτση (1983, Αθήνα) είναι Ελληνίδα τραγουδίστρια όπερας, χαρακτηρισμένη ως κολορατούρα σοπράνο.
Λεονάρ Τιρύ

"Ο Αιήτης υποδέχεται το διαμελισμένο πτώμα του Άψυρτου". Περιθώριο της [[Σχολή του Φονταινεμπλώ|σχολής του Φονταινεμπλώ]] εκτύπωση από τον Ρενέ Μπουαβέν από έργο του Τιρύ.
δεξιά|μικρογραφία| Σχεδιασμός για γυναικεία μάσκα
Ο Λεονάρ Τιρύ (Léonard Thiry (ενεργός 1530 – 1550), ήταν ζωγράφος και χαράκτης της Φλαμανδικής Αναγέννησης. Θεωρείται μέλος της Πρώτης Σχολής του Φονταινεμπλώ, εργαζόμενος ως βοηθός του Ρόσσο Φιορεντίνο (Rosso Fiorentino) και συνέχισε υπό τον Φραντσέσκο Πριματίτσο (Francesco Primaticcio), αλλά καμία από τις ατομικές του συνεισφορές δεν μπορεί πλέον να προσδιοριστεί. Τα σχέδιά του αναπαράγονταν ως εκτυπώσεις από τους Λεόν Νταβέν (Léon Davent), Ρενέ Μπουαβέν (René Boyvin) και άλλους, παρόλο που δεν φαίνεται να έχει επεξεργαστείι ο ίδιος καμία πλάκα εκτύπωσης. Του αποδίδονται κάποια σχέδια. 

Για μεγάλο χρονικό διάστημα πιστώθηκε από πολλούς με τις τυπωμένες πλάκες που έφεραν τα αρχικά "LD" (υποτίθεται ότι σημαίνει "Léonard [de] Deventer"), οι οποίες σήμερα αναγνωρίζονται ως δημιουργίες του Léon Davent.
Χάνα Πονίτσκα

Η Χάνα Πονίτσκα (15 Ιουλίου 1922 Halič, Τσεχοσλοβακία - 21 Αυγούστου 2007 Μπάνσκα Μπίστριτσα, Σλοβακία) ήταν Σλοβάκα συγγραφέας και πρώην αντικομμουνιστής αντιφρονούντας. Αντιτάχθηκε στην κομμουνιστική κυβέρνηση της πρώην Τσεχοσλοβακίας .

Η Πονίτσκα υπέγραψε τον Χάρτη 77 του μανιφέστου για τα ανθρώπινα δικαιώματα το 1977. Ο Χάρτης 77 εμπνεύστηκε από τον Βάτσλαβ Χάβελ, Τσέχο αντιφρονούντα και θεατρικό συγγραφέα που αργότερα έγινε πρόεδρος της Τσεχικής Δημοκρατίας μετά τη διάλυση της Τσεχοσλοβακίας.

Η Πονίτσκα συνελήφθη τον Αύγουστο του 1989 για τον εορτασμό της επετείου της διάλυσης του δημοκρατικού κινήματος της Τσεχοσλοβακίας από το Σύμφωνο της Βαρσοβίας το 1968. Απελευθερώθηκε από τη φυλακή τρεις μήνες αργότερα.

Η Πονίτσκα βοήθησε στην ίδρυση του Χριστιανοδημοκρατικού Κινήματος, ενός μεγάλου σλοβακικού πολιτικού κόμματος, μετά την κατάρρευση του κομμουνισμού στην Τσεχοσλοβακία στα τέλη του 1989.

Η Χάνα Πονίτσκα, 85 ετών, πέθανε στη Μπάνσκα Μπίστριτσα της Σλοβακίας στις 21 Αυγούστου 2007, την 39η επέτειο της εισβολής στην Τσεχοσλοβακία. Οεκπρόσωπος του Χριστιανοδημοκρατικού Κινήματος, Μάρτιν Κράιτκοβιτς, δεν έδωσε αιτία θανάτου. Η Πονίτσκα θάφτηκε στο Halič, το χωριό της που βρίσκεται στη νότια Σλοβακία.
Νέγρα

Η Νέγρα (πολωνικά: "Murzynka") είναι ελαιογραφία του 1884 από την Πολωνή καλλιτέχνιδα Άννα Μπιλίνσκα-Μποχντανοβίτσα. Ο πίνακας κλάπηκε από το Εθνικό Μουσείο της Βαρσοβίας κατά τη διάρκεια του Β΄ Παγκοσμίου Πολέμου και παρέμεινε χαμένος μέχρι να ανακτηθεί και να επιστραφεί το 2012.
Χαλίνα Αμπράμτσικ

Η Χαλίνα Αμπράμτσικ (πολωνικά: "Halina Abramczyk") (23 Αυγούστου 1951, Ζντούνσκα Βόλα) είναι Πολωνή φυσικός και χημικός, ειδική στη μοριακή φασματοσκοπία και καθηγητής φασματοσκοπίας λέιζερ, η οποία εργάζεται στο Τεχνολογικό Πανεπιστήμιο του Λοτζ.
Givenchy

Η Ζιβανσί (Givenchy) ( , ) είναι μια γαλλική πολυτελής μάρκα και αρωματοποιία . Αποτελείται από την σειρά ρούχων υψηλής ραπτικής Givenchy και αξεσουάρ καθώς και την σειρά Parfums Givenchy, αρωμάτων και καλλυντικών. Ο οίκος μόδας Ζιβανσί ιδρύθηκε το 1952 από τον σχεδιαστή Hubert de Givenchy (Ιμπέρ Ντε Ζιβανσί) και είναι μέλος της Chambre Syndicale de la Haute Couture et du Pret-a-Porter . Ανήκει στον όμιλο πολυτελείας LVMH . Από τις 2 Μαΐου 2017 έως τις 10 Απριλίου 2020, ο καλλιτεχνικός διευθυντής της ήταν η Clare Waight Keller, η πρώτη γυναίκα που κατείχε αυτήν τη θέση. Στις 15 Ιουνίου 2020, η Givenchy ανακοίνωσε ότι ο Μάθιου Μ. Ουίλιαμς, από το 1017 ALYX 9SM θα διαδεχτεί την Κλάρ Γουάιτ Κέλερ ως Δημιουργικό Διευθυντή του Οίκου.
Αλίτσια Ιβάνσκα

Η Αλίτσια Ιβάνσκα (πολωνικά: "Alicja Iwańska") (13 Μαΐου 1918 - 26 Σεπτεμβρίου 1996) ήταν Πολωνή κοινωνιολόγος, ακαδημαϊκός και συγγραφέας. Γεννημένη από οικογένεια γαιοκτημόνων στην Πολωνία, η οικογένειά της ήταν μέλη της ιντελιγκέντσια και ενθάρρυνε την Ιβάνσκα να συνεχίσει τα λογοτεχνικά της όνειρα. Άρχισε να δημοσιεύει ποίηση το 1935 σε διάφορα λογοτεχνικά περιοδικά. Μετά τις σπουδές της στο λύκειο, εγγράφηκε σε μαθήματα φιλοσοφίας στο Πανεπιστήμιο της Βαρσοβίας και συνέχισε να σπουδάζει για μεταπτυχιακό. Όταν ξέσπασε ο Β΄ Παγκόσμιος Πόλεμος, εντάχθηκε στο κίνημα αντίστασης και υπηρέτησε ως αγγελιαφόρος. Ενεπλάκη στην Εξέγερση της Βαρσοβίας το 1944 και στο τέλος του πολέμου έγινε μέρος της μυστικής αντικομμουνιστικής αντίστασης. Όταν άρχισαν οι συλλήψεις που αφορούσαν το υπόγειο κίνημα, η Ιβάνσκα αναγκάστηκε να φύγει για τις Ηνωμένες Πολιτείες το 1948, όπου υπέβαλε απρόθυμα αίτηση ασύλου.

Με λίγη επάρκεια στα αγγλικά, η Ιβάνσκα είχε αρχικά δυσκολία στην προσαρμογή. Εγγράφηκε στο Πανεπιστήμιο Κολούμπια για να ολοκληρώσει τις διδακτορικές της σπουδές, αλλά δεν θα τελείωνε το πτυχίο της μέχρι το 1957. Ανίκανη να εξασφαλίσει καθηγητική θέση, ανέλαβε πολλά σύντομα συμβόλαια, εργαζόμενη σε παραδοσιακά μαύρα κολέγια στο διαχωρισμένο Νότο, όπως το Πανεπιστήμιο Κλαρκ της Ατλάντα και το Κολέγιο Ταλαντέγκα. Εκεί έκανε διαλέξεις για τις ομοιότητες μεταξύ πολιτικών, θρησκευτικών και φυλετικών διώξεων στην Ευρώπη και των διαχωριστικών περιορισμών στις Ηνωμένες Πολιτείες. Το 1954, μετακόμισε στο Πανεπιστήμιο του Σικάγου και άρχισε να σπουδάζει με τον Αμερικανό ανθρωπολόγο Σολ Ταξ. Αφού ήθελε να ταξιδέψει στο Μεξικό για να κάνει έρευνα, το 1957 παντρεύτηκε και έγινε πολιτογραφημένη πολίτης των Ηνωμένων Πολιτειών. Η δουλειά της με το λαό των Μαζάχουα της απέφερε την αναγνώρισή της ως κοινωνιολόγος από την UNESCO και τελικά οδήγησε σε καθηγητική θέση στο Κρατικό Πανεπιστήμιο της Νέας Υόρκης στο Όλμπανι το 1965, όπου εργάστηκε μέχρι την αποχώρησή της το 1985.

Αφού δεν αισθάνθηκε ποτέ άνετα στις Ηνωμένες Πολιτείες, εκείνη τη χρονιά η Ιβάνσκα μετακόμισε στο Λονδίνο, όπου ξεκίνησε μια περίοδο έντονης λογοτεχνικής δημιουργίας. Το 1989, τιμήθηκε με τον σταυρό του ιππότη του Τάγματος της Αναγέννησης της Πολωνίας. Διαγνώστηκε με καρκίνο του πνεύμονα το 1996 και εκείνη την περίοδο έγραψε το τελικό της υπόμνημα για το βρετανικό σύστημα υγειονομικής περίθαλψης. Επειδή το επιστημονικό της έργο γράφτηκε στα αγγλικά και η λογοτεχνική της παραγωγή γράφτηκε στα πολωνικά, με την κληρονομιά της να υπέστη διαχωρισμό.
Στανισλάβα Στάσα Ζάγιοβιτς

Η Στανισλάβα Στάσα Ζάγιοβιτς ("Stanislava Staša Zajović") (1953, Νίκσιτς, Γιουγκοσλαβία, σήμερα Μαυροβούνιο) είναι υπερεθνική φεμινίστρια και ακτιβίστρια της ειρήνης. Είναι συνιδρύτρια και συντονίστρια των Γυναικών στα Μαύρα στο Βελιγράδι της Σερβίας.
Γιουζέφα Γιοτέικο

Η Γιουζέφα Γιοτέικο (πολωνικά: "Józefa Joteyko") (29 Ιανουαρίου 1866 - 24 Απριλίου 1928) ήταν Πολωνή φυσιολόγος, ψυχολόγος, παιδαγωγός και ερευνήτρια. Αφού ολοκλήρωσε τις προπτυχιακές της σπουδές στο Πανεπιστήμιο της Γενεύης, εισήλθε στην ιατρική σχολή στο Ελεύθερο Πανεπιστήμιο των Βρυξελλών και ολοκλήρωσε το Διδακτορικό στην Ιατρική το 1896 στο Πανεπιστήμιο του Παρισιού. Άνοιξε ιατρείο πρακτικής στη Γαλλία, αλλά δύο χρόνια αργότερα αποφάσισε ότι προτιμούσε την έρευνα και επέστρεψε στις Βρυξέλλες. Λειτουργώντας ως βοηθός στο Ινστιτούτο Φυσιολογίας του Σολβέ, δίδαξε και διεξήγαγε έρευνα για την μυϊκή κόπωση και την εξάντληση του κεντρικού νευρικού συστήματος.

Με την πεποίθηση ότι η επιστήμη θα μπορούσε να λύσει τις κοινωνικές προκλήσεις, η Γιοτέικο επέκτεινε την έρευνά της για να μελετήσει πώς η επιστήμη θα μπορούσε να βελτιώσει τη ζωή των εργαζομένων, οδηγώντας σε βελτιώσεις στη βιομηχανική αποδοτικότητα και παραγωγικότητα. Αυτό την οδήγησε να διεξάγει έρευνες σε παιδιά, εξετάζοντας πώς οι εκπαιδευτικές εγκαταστάσεις θα μπορούσαν να βελτιστοποιήσουν τις δυνατότητες των μαθητών τους, χρησιμοποιώντας την επιστημονική μεθοδολογία. Υπηρέτησε ως πρόεδρος της Βελγικής Νευρολογικής Εταιρείας από το 1904 και έλαβε πολλά βραβεία για την έρευνά της, όπως το Βραβείο Ντέσμαθ της Αυτοκρατορικής και Βασιλικής Ακαδημίας των Βρυξελλών και το Βραβείο Ντιουντονέ της Βελγικής Βασιλικής Ακαδημίας Ιατρικής. Επιπλέον, αναγνωρίστηκε συχνά με βραβεία από τη Γαλλική Ακαδημία Επιστημών. Το 1916, η Γιοτέικο διορίστηκε ως προσκεκλημένος πρόεδρος του Κολεγίου της Γαλλίας και έγινε η πρώτη γυναίκα που έδωσε διάλεξη στο ίδρυμα.

Επιστρέφοντας στην Πολωνία μετά την ίδρυση της Δεύτερης Πολωνικής Δημοκρατίας το 1919, η Γιοτέικο δυσκολεύτηκε να βρει εργασία πλήρους απασχόλησης. Δίδαξε στο Εθνικό Παιδαγωγικό Ινστιτούτο και στο Εθνικό Ινστιτούτο Κωφών στη Βαρσοβία και αργότερα διορίστηκε διευθύντρια του Παιδαγωγικού Ινστιτούτου έως ότου διαλύθηκε το 1926. Συνέχισε να εργάζεται, διδάσκοντας στο Κρατικό Ινστιτούτο Ειδικής Αγωγής και στο Ελεύθερο Πολωνικό Πανεπιστήμιο, καθώς επίσης και στις επιτροπές διαφόρων κυβερνητικών υπουργείων ως σύμβουλος για την απασχόληση και την εκπαίδευση. Το 1926, ολοκλήρωσε το μεταδιδακτορικό της πτυχίο στην ιατρική σχολή του Πανεπιστημίου της Βαρσοβίας, αλλά η ασθένεια της μείωσε την περαιτέρω συμμετοχή της στην έρευνα. Θεωρείται ως μία από τους ανθρώπους που ανέπτυξαν το σχολικό σύστημα στην Πολωνία.
Στάρι Σοντς

Το Στάρι Σοντς (πολωνικά: "Stary Sącz", ) είναι μικρή ιστορική πόλη στο Βοεβοδάτο Ελάσσονος Πολωνίας της νότιας Πολωνίας. Είναι η έδρα του Γκμνίνα Στάρι Σοντς (δήμος) και μια από τις παλαιότερες πόλεις της χώρας, η οποία ιδρύθηκε τον 13ο αιώνα.
Riccardo Tisci

Ο Riccardo Tisci (Italian pronunciation: [rikˈkardo ˈtiʃʃi]) γεννήθηκε το 1974 και είναι Ιταλός σχεδιαστής μόδας . Σπούδασε στην Ιταλία στο Design Istituto d'Arte Applicata στο Cantù μέχρι την ηλικία των 17 ετών και στη συνέχεια αποφοίτησε από την Central Saint Martins Academy του Λονδίνου το 1999. Το 2005, δόθηκε στον Tisci ο τίτλος του δημιουργικού διευθυντή για την γυναικεία Haute Couture κολεξίον και τις ready-to-wear κολεξιόν του οίκου Givenchy Women's. Τον Μάιο του 2008 ορίστηκε επίσης υπεύθυνος την αντρικής κολεξιόν και σχεδιαστής αξεσουάρ στο τμήμα ανδρών του οίκου Givenchy. Τον Μάρτιο του 2018, ανακοινώθηκε ότι είχε διοριστεί επικεφαλής δημιουργικός διευθυντής της Burberry, διαδέχοντας τον Christopher Bailey . 

Η φαινομενική γοητεία του Tisci με γοτθικές πινελιές (σκούρα, αδύνατα φορέματα για την πτώση της ραπτικής) και μινιμαλισμός στην εποχή του διαστήματος (ένα ready-to-wear σόου με λευκά ντυμένα μοντέλα που μετακινούνται γύρω από μια στείρα λευκή σφαίρα) επέστησε νέα προσοχή στη μάρκα Givenchy. Οι κριτικές και η παραγωγή μέχρι στιγμής ήταν μικτές και ασυνεπείς, πολλοί, συμπεριλαμβανομένων των κριτικών της μόδας (όπως η Cathy Horyn των "The New York Times" και το Suzy Menkes του "International Herald Tribune" ) έχουν εκφράσει τις εννοιολογικές του τάσεις, καθώς και την μέλλοντική του δυνατότητα ανανέωσης της μάρκας Givenchy και έγχυση της με την ακρίβεια και τη φαντασία του.
Ράινα Καμπάιβανσκα

Η Ράινα Καμπάιβανσκα (βουλγαρικά: Райна Кабаиванска, αληθινό όνομα: Ράινα Γιακίμοβα [Якимова]) (15 Δεκεμβρίου 1934) είναι Βουλγάρα τραγουδίστρια της όπερας, μία από τις κορυφαίες λίρικο-σπίντο σοπράνο της γενιάς της, ιδιαίτερα συνδεδεμένη με τον Τζουζέπε Βέρντι και τον Τζάκομο Πουτσίνι, αν και τραγούδησε ένα ευρύ φάσμα ρόλων.
Άννα Μάρια Άντερς

Η Άννα Μάρια Άντερς (πολωνικά: "Anna Maria Anders") (22 Νοεμβρίου 1950, Λονδίνο) είναι η πρέσβειρα της Δημοκρατίας της Πολωνίας στην Ιταλία και στον Άγιο Μαρίνο.
Ευδοκία Λουκάγκου

Η Ευδοκία Λουκάγκου (26 Σεπτεμβρίου 1995, Θεσσαλονίκη) είναι Ελληνίδα αθλήτρια στη ρυθμική γυμναστική. Εκπροσωπεί την Ελλάδα σε διεθνείς διοργανώσεις όπως στους Θερινούς Ολυμπιακούς Αγώνες 2012 στο Λονδίνο.
Ουλπία Μαρκιανή

Η Ουλπία Μαρκιανή, λατιν.: Ulpia Marciana (Αύγουστος 48 - 112) ήταν η αγαπημένη μεγαλύτερη αδελφή του Ρωμαίου αυτοκράτορα Τραϊανού.
Λουτσία Μποζέ

Η Λουτσία Μποζέ (ιταλ.: "Lucia Bosè", 1931-2020) ήταν Ιταλίδα ηθοποιός, η οποία έφθασε στο αποκορύφωμα της φήμης της κατά την περίοδο του ιταλικού νεορεαλισμού, τη δεκαετία του 1950.

Η Λουτσία Μποζέ συμμετείχε σε περισσότερες από 55 ταινίες και σειρές της τηλεόρασης σε μια περίοδο 60 περίπου χρόνων και συνεργάστηκε με διάσημους σκηνοθέτες, μεταξύ άλλων ο Λουκίνο Βισκόντι και ο Μικελάντζελο Αντονιόνι.
Αλέσαντρο Μισέλ

Ο Αλέσαντρο Μισέλ ("Alessandro Michele") ( Italian pronunciation: [miˈkɛːle]) γεννήθηκε στις 25 Νοεμβρίου του 1972 στη Ρώμη της Ιταλίας και είναι απο τους πιο γνωστούς και πρωτοποριακούς σχεδιαστες μόδας . Τον Ιανουάριο του 2015, διορίστηκε δημιουργικός διευθυντής της Gucci, του ιταλικού πολυτελούς οίκου μόδας όπου εργαζόταν από το 2002 στο τμήμα των αξεσουάρ. Γνωστός για τα μαξιμαλιστικά του σχέδια, ο Alessandro Michele επανέφερε τη δημοτικότητα της Gucci με "Geek-Chic" props. Είναι υπεύθυνος για όλες τις συλλογές και την παγκόσμια εικόνα της Gucci απο το 2015 και μετά
Ερρίκος Φορνέζης

Ο Ερρίκος Φορνέζης (Henri Fornèsy) (Ορμπ, 11 Νοεμβρίου 1803 - Αθήνα, 16 Απριλίου 1872) ήταν Ελβετός φιλέλληνας ο οποίος υπηρέτησε στον αγώνα της ανεξαρτησίας της Ελλάδας και ο οποίος έγραψε κατάλογο με βιογραφίες Φιλελλήνων.
Αλεξάντρα Κούζακ

Η Αλεξάντρα Κούζακ (πολωνικά: "Aleksandra Kurzak") (7 Αυγούστου 1977) είναι Πολωνή υψίφωνος. Έλαβε διεθνή προσοχή μετά το ντεμπούτο της στη Μητροπολιτική Όπερα της Νέας Υόρκης και τη Βασιλική Όπερα του Λονδίνου την περίοδο 2004-05.

Είναι επιτυχημένη στο λυρικό και στο κολορατούρα σοπράνο ρεπερτόριο, όπως ως Susanna στο "Οι Γάμοι του Φίγκαρο", ως Gilda στο "Ριγκολέττο" και ως Adina στο "Το ελιξίριο του έρωτα". Από τις αρχές της δεκαετίας του 2010, άρχισε να αναλαμβάνει σταδιακά βαρύτερους ρόλους σε ρεπερτόριο bel canto και Βερισμού, όπως ως Violetta στην "Τραβιάτα", ως Nedda στο "Οι Παλιάτσοι" και ως Desdemona στο "Οθέλος". Ύστερα από το γάμο της με τον Ρομπέρτο Αλάνια, το ζευγάρι εμφανίζεται συχνά σε συναυλίες και παραγωγές όπερας.
Γενικός Κανονισμός για την Προστασία των Δεδομένων

Ο Γενικός Κανονισμός για την Προστασία των Δεδομένων (ΕΕ) 2016/679 ( ΓΚΠΔ ) είναι ένας κανονισμός στην νομοθεσία της ΕΕ για την προστασία των δεδομένων και την ιδιωτικότητα στην Ευρωπαϊκή Ένωση (ΕΕ) και στον Ευρωπαϊκό Οικονομικό Χώρο (ΕΟΧ). Αναφέρεται επίσης στη μεταφορά προσωπικών δεδομένων εκτός των χωρών της ΕΕ και του ΕΟΧ. Ο πρωταρχικός στόχος του GDPR είναι να δώσει στα άτομα τον έλεγχο των προσωπικών τους δεδομένων και να απλοποιήσει το ρυθμιστικό περιβάλλον για τις διεθνείς επιχειρήσεις ενοποιώντας τον κανονισμό εντός της Ευρωπαϊκής Ένωσης. Συμπληρώνοντας την Οδηγία Προστασίας Δεδομένων 95/46 / ΕΚ, ο εν λόγω κανονισμός περιέχει διατάξεις και απαιτήσεις που σχετίζονται με την επεξεργασία προσωπικών δεδομένων ατόμων (που ονομάζονται επίσημα "υποκείμενα δεδομένων" στον ΓΚΠΔ) που βρίσκονται στον ΕΟΧ και ισχύει για οποιαδήποτε επιχείρηση - ανεξάρτητα από την τοποθεσία, την υπηκοότητα ή την κατοικία των υποκειμένων των δεδομένων - που επεξεργάζεται τις προσωπικές πληροφορίες των ατόμων εντός του ΕΟΧ.
* Ο Γενικός Κανονισμός για την Προστασία Δεδομένων - Σύνδεσμος Επιχειρήσεων και Βιομηχανιών
Λάουρα Κόντρουτσα Κόβεσι

Η Λάουρα Κόντρουτσα Κόβεσι (γεννημένη ως Λάουρα Κόντρουτσα Λάσκου, 15 Μαΐου 1973) είναι η πρώτη Ευρωπαία Γενική Εισαγγελέας και πρώην γενική εισαγγελέας της Εθνικής Διεύθυνσης Καταπολέμησης της Διαφθοράς της Ρουμανίας ( - DNA), μια θέση που κατείχε από το 2013 έως ότου απολύθηκε με εντολή του Υπουργού Δικαιοσύνης Τοντορέλ Τόντερ στις 9 Ιουλίου 2018. Πριν από αυτό, μεταξύ 2006 και 2012, η Κόβεσι ήταν Γενική Εισαγγελέας της Ρουμανίας, ενώπιον του Ανωτάτου Ακυρωτικού Δικαστηρίου και Δικαιοσύνης.
Αποστολία Ζώη

Η Αποστολία Ζώη (Ελασσόνα 6 Ιανουαρίου 1980) είναι Ελληνίδα τραγουδίστρια που γεννήθηκε στην Ελασσόνα της Ελλάδας. Έχει κυκλοφορήσει τέσσερα άλμπουμ.
Μάρκος Άννιος Βήρος Καίσαρ

Ο Μάρκος Άννιος Βήρος Καίσαρ, λατιν.: Marcus Annius Verus Caesar (γενν. 162 ή 163 μ.Χ.) ήταν το 12ο από τα 13 παιδιά του Ρωμαίου Αυτοκράτορα Μάρκου Αυρήλιου και της Α. Γ. Φαυστίνας της Νεότερης. Ο Μάρκος Άννιος έγινε Καίσαρ στις 12 Οκτωβρίου 166 μ.Χ., μαζί με τον αδελφό του Κόμμοδο, έτσι ο Μάρκος Αυρήλιος τούς όρισε συγκληρονόμους της Ρωμαϊκής Αυτοκρατορίας. Όμως ο Μάρκος Άννιος απεβίωσε στις 10 Σεπτεμβρίου 169, σε ηλικία επτά ετών, λόγω επιπλοκών από χειρουργική επέμβαση για την απομάκρυνση ενός όγκου από κάτω από το αυτί του. Το τέλος του άφησε τον Κόμμοδο ως τον μοναδικό κληρονόμο.
Ανν Ράντκλιφ

Η Ανν Ράντκλιφ (Αγγλικά: Ann Radcliffe (1764 - 1823) ήταν Αγγλίδα συγγραφέας και κυριότερη εκπρόσωπος του γοτθικού μυθιστορήματος. Η τεχνική της έθεσε τις βασικές αρχές της γοτθικής γραφής με κύριο χαρακτηριστικό τον αδιόρατο τρόμο, τη φρίκη και το μυστήριο μέσα σε ένα υπερφυσικό κλίμα. 

Η Ράντκλιφ ήταν πολύ δημοφιλής συγγραφέας της εποχής της στη χώρα της και παγκοσμίως. Σύγχρονοι κριτικοί την ονόμασαν Σαίξπηρ των μυθιστορημάτων και το έργο της επηρέασε πολλούς μεταγενέστερους συγγραφείς.
Ντορότα Σέγκντα

Η Ντορότα Σέγκντα (πολωνικά: "Dorota Segda") (12 Φεβρουαρίου 1966, Κρακοβία) είναι Πολωνή ηθοποιός θεάτρου, κινηματογράφου και τηλεόρασης. Εκτός από την ενασχόληση της με την υποκριτική, είναι επίσης καθηγήτρια θεατρικών τεχνών και πρύτανης από το 2016, στην Εθνική Ακαδημία Θεατρικών Τεχνών της Κρακοβίας «Στανίσουαφ Βισπιάνσκι». Το 2015, της απονεμήθηκε το πολωνικό ασημένιο Μετάλλιο για Αξία στον Πολιτισμό - Gloria Artis.
Δομιτία Καλβίλα

Η Δομιτία Καλβίλα, λατιν.: Domitia Calvilla, επίσης γνωστή ως "Δομιτία Λουκίλα η Νεότερη" (απεβ. 155–161), ήταν μία ευγενής Ρωμαία, που έζησε τον 2ο αι. Έγινε η μητέρα του Ρωμαίου Αυτοκράτορα Μάρκου Αυρηλίου.
Άνγκελα Βόντε

Η Άνγκελα Βόντε, (5 Ιανουαρίου 1892 - 5 Μαΐου 1985) ήταν Σλοβένα παιδαγωγός, φεμινίστρια συγγραφέας και ακτιβίστρια των ανθρωπίνων δικαιωμάτων. Ήταν από τα αρχικά μέλη του Κομμουνιστικού Κόμματος της Γιουγκοσλαβίας, αλλά απελάθηκε από το Κόμμα το 1939 λόγω της κριτικής της κατά του Συμφώνου Χίτλερ-Στάλιν. Κατά τη διάρκεια του Β' Παγκοσμίου Πολέμου, προσχώρησε στο Απελευθερωτικό Μέτωπο του Σλοβενικού Λαού, αλλά απελάθηκε το 1942 λόγω διαφωνιών με το Κομμουνιστικό Κόμμα της Σλοβενίας. Το 1944, βρίσκονταν σε στρατόπεδο συγκέντρωσης των Ναζί. Μετά τον πόλεμο, συνελήφθη από τις γιουγκοσλαβικές κομμουνιστικές αρχές, δικάστηκε στη δίκη Ναγκόντε και φυλακίστηκε για αρκετά χρόνια. Μετά την απελευθέρωσή της από τη φυλακή αποκλείστηκε από τη δημόσια ζωή για το υπόλοιπο της ζωής της. Στη δεκαετία του 1990, έγινε ένα από τα κύρια σύμβολα των θυμάτων της ολοκληρωτικής καταστολής στη Σλοβενία.
Τερέσα Φέρεντς

Η Τερέσα Φέρεντς (πολωνικά:"Teresa Ferenc") (27 Απριλίου 1934) είναι Πολωνή ποιήτρια.
Ουμιδία Κορνιφικία Φαυστίνα

Η Ουμιδία Κορνιφικία Φαυστίνα, λατιν.: Ummidia Cornificia Faustina (141 - 182) ήταν μία πλούσια Ρωμαία ευγενής, κληρονόμος εργοστασίου πλακιδίων και πλίνθων. Ήταν ανιψιά του Μάρκου Αυρηλίου Ρωμαίου Αυτοκράτορα.
Αννία Κορνιφικία Φαυστίνα

Η Αννία Κορνιφικία Φαυστίνα, λατιν.: Annia Cornificia Faustina (122/123 - 152-158) ήταν το μικρότερο παιδί και η μόνη κόρη του Mάρκου Αννίου Βήρου πραίτωρα και της Δομιτίας Καλβίλας, κόρης του Πούμπλιου Καλβίσιου Τούλου Ρούσο, πατρικίου. Οι γονείς της Α. Κορνιφικίας προήρχοντο από πλούσιες οικογένειες συγκλητικών, που είχαν ανέλθει στην υπατεία. Αδελφός της ήταν ο Μάρκος Αυρήλιος μέλλοντας Ρωμαίος Αυτοκράτορας· τα δύο αδέλφια γεννήθηκαν και μεγάλωσαν στη Ρώμη.
Αγκιστρωμένος στο Παιχνίδι

Αγκιστρωμένος στο Παιχνίδι (προτότυπος τίτλος: - Να Ίγκρε - Στο Παιχνίδι"," - "Αγκιστρωμένος στο Παιχνίδι" ή " - Αγκιστρωμένος") είναι η ονομασία μίας ρωσικής ταινίας δράσης του 2009 σε σκηνοθεσία του Πάβελ Σανάγιεβ και της πρώτης ρωσικής ταινίας μεγάλου μήκους στο είδος του κυβερνοπάνκ ("cyberpunk"). Βασίζεται στο μυθιστόρημα του Αλεξάντερ Τσουμπαργιάν "Games in Life" ("Παιχνίδια στη Ζωή").

Ο τίτλος προβολής της ταινίας στις Ηνωμένες Πολιτείες ήταν "Gamers, In Search of a Goal" ("Παίκτες, Ψάχνοντας τον Στόχο"), αλλά άλλαξε σε "Hooked on the Game", λόγω της κυκλοφορίας της ταινίας "Gamer" ("Παίκτες") με πρωταγωνιστή τον Τζεράρντ Μπάτλερ. Τον Απρίλιο του 2010, κυκλοφόρησε η συνέχεια του "Hooked on the Game: A New Level" ("Αγκιστρωμένος στο Παιχνίδι: Ένα Νέο Επίπεδο").

Την άνοιξη του 2012, το STS φιλοξένησε την πρεμιέρα της τηλεοπτικής σειράς 8 επεισοδίων "Gamers" ("Παίκτες"), μια συνέχεια των ταινιών "Hooked on the Game" και "Hooked on the Game: A New Level".
Μαϊγουέν

Η Μαϊγουέν Λε Μπεσκό (Γαλλικά: Maïwenn Le Besco), γεννημένη στις 17 Απριλίου 1976, γνωστή ως Μαϊγουέν, είναι Γαλλίδα ηθοποιός, σκηνοθέτης και σεναριογράφος.
Βάντα Μπουένσκα

Η Βάντα Μπουένσκα (πολωνικά: "Wanda Błeńska"), γράφεται επίσης και ως Βάντα Μπλένσκα ("Wanda Blenska") (30 Οκτωβρίου 1911 - 27 Νοεμβρίου 2014), ήταν Πολωνή ειδικός της λέπρας (νόσος του Χάνσεν), αξιωματικός του Πολωνικού Εθνικού Στρατού και ιεραπόστολος, που κατάφερε να αναπτύξει το Νοσοκομείο Μπουλούμπα στην Ουγκάντα σε ένα διεθνώς αναγνωρισμένο κέντρο για τη θεραπεία της λέπρας.
Καζιμιέρα Μπουιβιντόβα

Η Καζιμιέρα Μπουιβιντόβα (πολωνικά: "Kazimiera Bujwidowa"), το γένος Κλιμοντόβιτς ("Klimontowicz") (16 Οκτωβρίου 1867 - 8 Οκτωβρίου 1932) ήταν Πολωνή φεμινίστρια και εσπεραντίστρια.
Τσίμπια

Η Τσίμπια () είναι μικρή πόλη και δήμος στην Ανγκόλα. Μέχρι το 1975 ονομαζόταν Βίλα Ζοάο ντε Αλμέιντα ().
Χίλλις ΙΙ Κουανιέ

Ο Χίλλις ΙΙ Κουανιέ (Gillis II Coignet, Σεπτέμβριος 1586 Αμβέρσα - μετά το 1641 Αμβέρσα ) ήταν Φλαμανδός ζωγράφος πινάκων με ιστορικά θέματα και ζωγράφος τοπίου.

Ο Χίλλις II ήταν ο γιος του Γιάκομπ Κουανιέ (ΙΙΙ) (Jacob Coignet (III)) και της Χέστερ φαν Μπέρινγκεν (Hester van Beringen). Νυμφεύτηκε την Μαγκνταλένα φαν ντερ Μπέκεν (Magdalena van der Beken) στις 29 Σεπτεμβρίου 1609. Απέκτησαν τουλάχιστον εννέα παιδιά: Γιάκομπ, Γιοάννα, Άννα, Εχίντιους, Χέστερ, Μπάρμπαρα, Μίχιελ, Μαρία, Χουλιέλμους. Έγινε μέλος της Συντεχνίας του Αγίου Λουκά το 1607 ως γιος Δασκάλου. Ήταν ενεργός μέχρι τουλάχιστον ως το 1641/42.

Το ύφος του Χίλλις είναι παρόμοιο με αυτό του Χίλλις φαν Κόνινξλοο και της σχολής "Frankenthal". Ο γιος του, Γιάκομπ, ήταν επίσης ζωγράφος .
Παουλίνα Κουτσάλσκα-Ράινσμιτ

Η Παουλίνα Κουτσάλσκα-Ράινσμιτ (πολωνικά: "Paulina Kuczalska-Reinschmit") (15 Ιανουαρίου 1859, Βαρσοβία - 13 Σεπτεμβρίου 1921, Βαρσοβία) ήταν Πολωνή κοινωνική μεταρρυθμίστρια και φεμινιστική ακτιβίστρια, εκδότρια και συγγραφέας. Αγωνίστηκε ενεργά για το δικαίωμα ψήφου των γυναικών στην Πολωνία, η οποία στη συνέχεια διαχωρίστηκε μεταξύ Ρωσικής Αυτοκρατορίας, Γερμανικής Αυτοκρατορίας και Αυστροουγγαρίας.
Πόπλιος Αίλιος Αδριανός Άφερ

Ο Πόπλιος Αίλιος Αδριανός Άφερ, λατιν.: Publius Aelius Hadrianus Afer ήταν ένας διακεκριμένος και πλούσιος Ρωμαίος συγκλητικός και στρατιωτικός, που έζησε στη Ρωμαϊκή Αυτοκρατορία τον 1ο αι. μ.Χ. Ο Π. Αί. Αδριανός Άφερ προερχόταν από την Ισπανία, ωστόσο ήταν ρωμαϊκής καταγωγής.
Κονσταντίν Ντανίλ

Ο Κονσταντίν Ντανίλ (, 1798-1873) ήταν Σέρβος ζωγράφος του 19ου αιώνα. Είναι πιο γνωστός για τα πορτρέτα και τη θρησκευτική ζωγραφική του. Ο Ντανίλ θεωρείται ο σημαντικότερος Σέρβος ζωγράφος της Μπίντερμαϊερ (μια χρονική περίοδος στην Κεντρική Ευρώπη μεταξύ 1815 και 1848 κατά τη διάρκεια της οποίας η μεσαία τάξη μεγάλωσε σε αριθμό και οι τέχνες έκαναν έκκληση σε κοινές ευαισθησίες).
Μπεχιτζέ Μποράν

Η Μπεχιτζέ Μποράν (1 Μαΐου 1910 - 10 Οκτωβρίου 1987) ήταν Τουρκάλα μαρξίστρια πολιτικός, συγγραφέας και κοινωνιολόγος. Ως μειοψφούσα πολιτική φωνή από την αριστερά, η Μποράν φυλακίστηκε επανειλημμένα για το έργο της και πέθανε στην εξορία μετά το τουρκικό στρατιωτικό πραξικόπημα του 1980.
Τουρκάν Σεϋλάν

Η Τουρκάν Σεϋλάν (13 Δεκεμβρίου 1935 - 18 Μαΐου 2009) ήταν Τουρκάλα ιατρός δερματολογίας, ακαδημαϊκός, συγγραφέας, δασκάλα και κοινωνική ακτιβίστρια. Ήταν διάσημη για την καταπολέμηση της λέπρας και για την ίδρυση ενός φιλανθρωπικού ιδρύματος που ονομάζεται «Ένωση για την Υποστήριξη της Σύγχρονης Ζωής» ("Çağdaş Yaşamı Destekleme Derneği", ÇYDD).
Λία Βέρου

Λία Βέρου ( αγγλ. Lea Verou, γεν. 13 Ιούνη 1986) είναι μια προγραμματίστρια στον τομέα του front-end προγραμματισμού, ομιλήτρια και συγγραφέας, με καταγωγή από τη Λέσβο, Ελλάδα. Η Βέρου είναι επί του παρόντος βοηθός έρευνας στο MIT CSAIL, στην ομάδα Haystack του David Karger και προσκεκλημένη εμπειρογνώμων στο W3C CSS Working Group.

Η Βέρου έχει γράψει ένα βιβλίο για το προηγμένο CSS για τον O'Reilly, εργάστηκε για το W3C / MIT, έχει δώσει πάνω από 60 προσκεκλημένες ομιλίες σε όλο τον κόσμο, κυκλοφόρησε διάφορα έργα ανοιχτού κώδικα και συνιδρυσε μια ελληνική startup, η οποία ονομάζεται Fresset Ltd (την οποία άφησε το 2011), μεταξύ άλλων έργων. Έχει γράψει άρθρα για διάφορα περιοδικά στη βιομηχανία σχεδιασμού ιστοσελίδων, όπως το "A List Apart" και το "Smashing Magazine".
Άννα Βαλεντινόβιτς

Η Άννα Βαλεντινόβιτς (πολωνικά: "Anna Walentynowicz") (15 Αυγούστου 1929 - 10 Απριλίου 2010) ήταν Πολωνή ακτιβίστρια ελεύθερων συνδικαλιστικών οργανώσεων και συνιδρυτής της Αλληλεγγύης, του πρώτου μη κομμουνιστικού συνδικάτου στο Ανατολικό Μπλοκ. Η απόλυση της από τη δουλειά της στο ναυπηγείο Λένιν στο Γκντανσκ τον Αύγουστο του 1980 ήταν το γεγονός που πυροδότησε την απεργία στο ναυπηγείο, πυροδότησε ένα κύμα απεργιών σε όλη την Πολωνία και παρέλυσε γρήγορα τις ακτές της Βαλτικής. Η Διακρατική Επιτροπή Απεργίας (ΔΕΑ) που είχε έδρα στο ναυπηγείο του Γκντανσκ τελικά μετατράπηκε στην Αλληλεγγύη. Μέχρι τον Σεπτέμβριο, περισσότεροι από ένα εκατομμύριο εργαζόμενοι απεργούσαν υπέρ των 21 αιτημάτων της Διακρατικής Επιτροπής Απεργίας, καθιστώντας την τη μεγαλύτερη απεργία όλων των εποχών.

Η σύλληψη της Βαλεντινόβιτς έγινε ένα οργανωτικό σύνθημα (Φέρτε την Άννα Βαλεντινόβιτς πίσω στη δουλειά!) τις πρώτες μέρες της απεργίας του Γκντανσκ. Αναφέρεται από ορισμένους ως «Μητέρα της ανεξάρτητης Πολωνίας». Ήταν μεταξύ των αξιωματούχων που σκοτώθηκαν στο δυστύχημα του Tu-154 της Πολωνικής Πολεμικής Αεροπορίας το 2010 κοντά στο Σμολένσκ της Ρωσίας, το οποία επίσης πήρε τη ζωή του Προέδρου της Πολωνίας και της συζύγου του, καθώς και των ανώτερων διοικητών των Πολωνικών Ένοπλων Δυνάμεων.

Το 2006, βραβεύτηκε με την υψηλότερη τιμή της Πολωνίας, το Τάγμα του Λευκού Αετού. Το 2020, το περιοδικό "Time" την περιέλαβε στη λίστα των "100 Γυναικών της Χρονιάς" που επηρέασαν τον κόσμο τα τελευταία 100 χρόνια.
Βίντα Τόμσιτς

Η Βίντα Τόμσιτς (Σλοβενικά: "Vida Tomšič" (26 Ιουνίου 1913 - 10 Δεκεμβρίου 1998) ήταν Σλοβένα κομμουνίστρια πριν από τον Β' Παγκόσμιο Πόλεμο, μέλος αντιστασιακών κομμάτων κατά τη διάρκεια του πολέμου, και εξέχουσα κομμουνίστρια πολιτικός, ακτιβίστρια των δικαιωμάτων γυναικών και ήρωας στη μεταπολεμική Γιουγκοσλαβία. Γεννήθηκε και πέθανε στη Λιουμπλιάνα και κατείχε πολλές κυβερνητικές θέσεις στη Σλοβενία και τη Γιουγκοσλαβία κατά τη διάρκεια της μακράς καριέρας της. Η Τόμσιτς ήταν μια μαρξιστική φεμινίστρια που «θεωρούσε τα δικαιώματα των γυναικών ως αυστηρά εξαρτώμενα από την κοινωνική και οικονομική ανάπτυξη της χώρας ως συνόλου».
Θάλεια Ιακωβίδου

Η Θάλεια Ιακωβίδου ( Αθήνα, 10 Σεπτεμβρίου 1972) είναι αθλήτρια του στίβου. Αγωνίστηκε στους Θερινούς Ολυμπιακούς Αγώνες του 2000 στο επί κοντώ.
Φεργιάλ Εζέλ

Εικόνα της υπερμεγέθους μαύρης τρύπας στο κέντρο του γαλαξία [[Μεσιέ 87|M87]], που λαμβάνεται από τη Συνεργασία [[Τηλεσκόπιο Ορίζοντα Γεγονότων|Τηλεσκοπίου Event Horizon.]] Η καθηγήτρια Ουζέλ είναι μέλος της ομάδας EHT από το 2020.

Η Φεργιάλ Εζέλ (γεννημένη στις 27 Μαΐου 1975) είναι Τουρκάλα -Αμερικανή αστροφυσικός που γεννήθηκε στην Κωνσταντινούπολη της Τουρκίας και ειδικεύεται στη φυσική των συμπαγών αντικειμένων και των αστροφυσικών φαινομένων υψηλής ενέργειας. Από το 2020, η Ουζέλ είναι καθηγήτρια στο Πανεπιστήμιο της Αριζόνα στην Τουσόν, στο Τμήμα Αστρονομίας και στο Παρατηρητήριο Steward.

Η Ουζέλ έλαβε το διδακτορικό της στο Πανεπιστήμιο του Χάρβαρντ με τον Ραμές Ναράγιαν να ενεργεί ως σύμβουλος διατριβής. Ήταν μέλος του Χαμπλ και μέλος του Ινστιτούτου Προχωρημένων Σπουδών στο Πρίνστον του Νιου Τζέρσεϋ. Ήταν συνεργάτης του Ινστιτούτου Χάρβαρντ - Ράντκλιφ και επισκέπτρια καθηγήτρια στο Ινστιτούτο Μίλερ στο UC Berkeley.

Η Ουζέλ είναι ευρέως αναγνωρισμένη για τη συμβολή της στον τομέα των αστεριών νετρονίων, των μαύρων οπών και των μαγνητών. Είναι μέλος και επικεφαλής μοντελοποίησης του Event Horizon Telescope (EHT) που κυκλοφόρησε την πρώτη εικόνα μίας μαύρης τρύπας. 

Η Ουζέλ έλαβε το βραβείο Μαρία Γκούμπερτ Μάγιερ από την Αμερικανική Φυσική Εταιρεία το 2013 για τις εξαιρετικές συνεισφορές της στην αστροφυσική των αστέρων νετρονίων. Η Ουζέλ έχει εμφανιστεί σε πολλά τηλεοπτικά ντοκιμαντέρ, συμπεριλαμβανομένων των "Big Ideas" στο PBS και της σειράς "Universe" στο History Channel.

Μαζί με τον Αλεξέι Βικχλίνιν, η Ουζέλ είναι ο Συμπρόεδρος της Ομάδας Επιστήμης και Τεχνολογίας Ομάδας Συνεργατών για το "Παρατηρητήριο Lynx X-ray" της NASA.
Λεύκιος Μίνδιος

Ο Λεύκιος Μίνδιος, λατιν.: Lucius Mindius (β' ήμισυ 1ου αι. μ.Χ.) είναι ένας Ρωμαίος αριστοκράτης, που έζησε στη Ρωμαϊκή Αυτοκρατορία. Ήταν Ρωμαίος συγκλητικός υπατικού βαθμού.
Σαρτανάς

Ο Σαρτανάς ή Σαρτανά (ουκρανικά και ρωσικά: "Сартана") είναι πεδινή κωμόπολη αστικού τύπου στην Περιφέρεια Ντονέτσκ της ανατολικής Ουκρανίας. Σύμφωνα με υπολογισμούς του 2020, ο πληθυσμός του ανέρχεται στους 10240 κατοίκους, η πλειοψηφία των οποίων είναι ελληνικής καταγωγής.
Γεωργία Τσιλιγγίρη

Η Γεωργία Τσιλιγγίρη (Πειραιάς, 21 Ιουνίου 1972) είναι αθλήτρια του στίβου. Ειδικεύεται στο άλμα επί κοντώ και αγωνίστηκε στους Θερινούς Ολυμπιακούς Αγώνες του 2004 στην Αθήνα χωρίς να προκριθεί στον τελικό. Έχει προσωπικά καλύτερα ρεκόρ στα 4,47 μέτρα σε ανοιχτό στίβο (2004) και 4,37 μέτρα σε κλειστό (2002).
Λεύκιος Βίβιος Σαβίνος

Ο Λεύκιος Βίβιος Σαβίνος, λατιν.: Lucius Vibius Sabinus (1ος αι. μ.Χ.) ήταν Ρωμαίος συγκλητικός. Η κόρη του Βιβία Σαβίνα παντρεύτηκε τον Αυτοκράτορα Αδριανό. Λίγα είναι γνωστά για την οικογένειά του· ο Σαβίνος προερχόταν από μία οικογένεια από την τάξη των υπάτων. Μπορεί να συσχετίστηκε με τον Λεύκιο Ιούνιο Κουίντο Βίβιο Κρίσπο, τρεις φορές ύπατο και τον αδελφό αυτού Κουίντο Βίβιο Σεκούνδο, ύπατο το 86. Ο Σαβίνος έγινε ο δεύτερος σύζυγος της Σαλονίας Ματιδίας, ανιψιάς του Τραϊανού. Αυτός και ο Ματιδία είχαν μία κόρη, τη Βιβία Σαβίνα (83-136/137). Ο Σαβίνος μπορεί να απεβίωσε λίγο μετά τη γέννηση της κόρης του, διότι στην ομιλία του για τη Ματιδία, ο Αυτοκράτορας Αδριανός παραπέμπει στη μακρά χηρεία της. Η Βιβία Σαβίνα παντρεύτηκε τον Αδριανό, μετέπειτα Αυτοκράτορα, 2ο εξάδελφο τής μητέρας της και κληρονόμο τού Tραϊανού, πριν από το έτος 101.
Λίβο Ρουπίλιος Φρούγι

Ο Λίβο Ρουπίλιος Φρούγι, λατιν.: Libo Rupilius Frugi (απεβ. 101), του οποίου το πλήρες όνομα ήταν Λεύκιος Σκριβώνιος Λίβο Ρουπίλιος Φρούγι Βώνος (Lucius Scribonius Libo Rupilius Frugi Bonus), ήταν αντικαταστάτης ύπατος και μάλλον πρόπαππος του Μάρκου Αυρηλίου Αυτοκράτορα.
Μάρια Σιμανόφσκα

Η Μάρια Σιμανόφσκα (πολωνικά: "Maria Szymanowska"), γεννήθηκε ως Μαριάννα Αγκάτα Βοουόφσκα ("Marianna Agata Wołowska"), (14 Δεκεμβρίου 1789, Βαρσοβία - 25 Ιουλίου 1831, Αγία Πετρούπολη) ήταν Πολωνή συνθέτρια και μία από τους πρώτους επαγγελματίες βιρτουόζους πιανίστες του 19ου αιώνα. Περιόδευσε εκτενώς σε όλη την Ευρώπη, ειδικά τη δεκαετία του 1820, πριν εγκατασταθεί μόνιμα στην Αγία Πετρούπολη. Στην πρωτεύουσα της Ρωσικής Αυτοκρατορίας, συνέθετε για την αυλή, έδινε κονσέρτα, δίδαξε μουσική και έτρεχε ένα εξέχων σουαρέ.

Οι συνθέσεις της - μεγάλα κομμάτια πιάνου, τραγούδια και άλλα έργα μικρών θαλάμων, καθώς και η πρώτη συναυλία πιάνου σπουδών και νυκτωδιών στην Πολωνία - χαρακτηρίζει το "stile brillant" της εποχής, που προηγείται του Φρεντερίκ Σοπέν. Ήταν η αδερφή της Τσελίνα Σιμανόφσκα, η οποία παντρεύτηκε τον Πολωνό Ρομαντικό ποιητή Άνταμ Μιτσκιέβιτς.
Samsung Galaxy A52

Το Samsung Galaxy A52 είναι ένα έξυπνο τηλέφωνο μεσαίας κατηγορίας Android που αναπτύχθηκε και κατασκευάστηκε από τη Samsung Electronics . Το τηλέφωνο, που ανακοινώθηκε παράλληλα με το Galaxy A72 στο διαδικτυακή παρουσίαση "Awesome Unpacked" στις 17 Μαρτίου 2021 και διαδέχεται το Galaxy A51 . Το τηλέφωνο είναι παρόμοιο με τον προκάτοχό του, αλλά διαθέτει αναβαθμισμένη κύρια κάμερα 64 MP, μεγαλύτερη μπαταρία χωρητικότητας 4500 mAh, στερεοφωνικά ηχεία και πιστοποίηση IP67 αντοχή στο νερό και τη σκόνη.
Ράντου Δ΄ ο Μέγας

Ο Ράντου Δ΄ ο Μέγας (, 1467 - 23 Απριλίου 1508) ήταν βοεβόδας της Βλαχίας από τον Σεπτέμβριο του 1495 έως τον Απρίλιο του 1508. Διαδέχθηκε τον πατέρα του, Βλαντ Δ΄, ο οποίος ήταν ένας από τους τρεις αδελφούς του Βλαντ Γ΄ Τσέπες (). Παντρεύτηκε την πριγκίπισσα Catalina Crnojević της Zeta (μερικές φορές γράφεται ως Katarina ή Jekaterina), κόρη του Andrija Crnojević. Ο γάμος διοργανώθηκε από τον θείο της Ivan Crnojević, πρίγκιπα της Zeta μετά το θάνατο του πατέρα της. Τον Ράντου Δ΄ διαδέχθηκε ο πρώτος ξάδερφός του, Mihnea cel Rău, γιος του θείου του, Βλαντ Γ΄ Τσέπες.
Ιουλία Φλαβία

Η Ιουλία Φλαβία ή Ιουλία Τίτου (8 Σεπτεμβρίου 64 - 91) από το γένος των Φλαβίων ήταν η κόρη και το μόνο παιδί του Ρωμαίου Αυτοκράτορα Τίτου από τον δεύτερο γάμο του με τη Mαρκία Φουρνίλλα, η οποία είχε καλές κοινωνικές διασυνδέσεις.
Μπογκντάν Γ΄ ο Μονόφθαλμος

Ο Μπογκντάν Γ΄ ο Μονόφθαλμος () ή Μπογκντάν Γ΄ ο Τυφλός (, 18 Μαρτίου 1479 - 20 Απριλίου 1517) ήταν βοεβόδας της Μολδαβίας από τις 2 Ιουλίου 1504 έως το 1517.

Ο Μπογκντάν γεννήθηκε στο Χούσι ως γιος του βοεβόδα Στέφανου Γ΄ του Μέγα και της συζύγου του, Μαρίας Βοϊτσίτα. Ήταν ο μόνος νόμιμος γιος του πατέρα του.

Ήταν τυφλός από το ένα μάτι, πιθανότατα μετά από τραυματισμό σε μια από τις πολλές μάχες του. Ενώ οι κανόνες της κληρονομικής διαδοχής στο θρόνο απέκλειαν άτομα με αναπηρίες ως "însemnat" («σημαδεμένα»), φαίνεται πως αυτοί εφαρμόζονταν μόνο σε αυτά που είχαν την αναπηρία πριν την άνοδό τους στο θρόνο, και σίγουρα σε εκείνους με κληρονομικές διαταραχές.

Παντρεύτηκε την Στάνα, την Ναστάζια και τέλος την Ρουξάνδρα, κόρη του πρίγκιπα της Βλαχίας Μινέα του Μοχθηρού.

Ετάφη δίπλα στον πατέρα του (και άλλα μέλη της οικογένειάς του) στη Μονή Πούτνα.
Μπάια Παταράια

Η Μπάια Παταράια (Γεωργιανά: ბაია პატარაია; γεννημένη το 1982) είναι μια κορυφαία φεμινίστρια, ακτιβίστρια και δικηγόρος για τα ανθρώπινα δικαιώματα στη Γεωργία. Είναι η διευθύντρια της οργάνωσης για τα δικαιώματα των γυναικών Σάπαρι.
Σουζάν Λενγκλέν

Η Σουζάν Λενγκλέν (Γαλλικά: Suzanne Rachel Flore Lenglen) (1899-1938) ήταν Γαλλίδα τενίστρια, μία από τις μεγαλύτερες παίκτριες στην ιστορία του τένις. Ο γαλλικός τύπος την ονόμασε "«"Η Θεά» και ήταν η πρώτη διεθνής σταρ του γυναικείου τένις.

Κατέκτησε συνολικά 241 τίτλους, είχε σερί με 181 νίκες και ποσοστό 98% νικών (341 νίκες – 7 ήττες). Κέρδισε έξι φορές στο Γαλλικό Όπεν, έξι φορές στο Γουίμπλεντον, και το χρυσό Ολυμπιακό μετάλλιο στο γυναικείο σινγκλ στους Αγώνες της Αμβέρσας 1920. Το δεύτερο κύριο γήπεδο στο στάδιο Ρολάν Γκαρός φέρει το όνομά της.
Εθνική και Πανεπιστημιακή Βιβλιοθήκη της Σερβικής Δημοκρατίας της Βοσνίας

Η Εθνική και Πανεπιστημιακή Βιβλιοθήκη της Σερβικής Δημοκρατίας της Βοσνίας ( - "NUBRS") (σερβικά, κροατικά και βοσνιακά: "Narodna i univerzitetska biblioteka Republike Srpske") είναι η εθνική βιβλιοθήκη της Σερβικής Δημοκρατίας της Βοσνίας, που βρίσκεται στην πόλη της Μπάνια Λούκα.
Ουαϊναπουτίνα

Το Ουαϊναπουτίνα ("Huaynaputina") είναι ένα ηφαίστειο σε μια ορεινή ηφαιστειακή περιοχή στο νότιο Περού. Ανήκει στην κεντρική ηφαιστειακή περιοχή της ηφαιστειακής ζώνης των Άνδεων και είναι αποτέλεσμα της βύθισης της ωκεάνιας τεκτονικής πλάκας Νάσκα κάτω από το ηπειρωτικό τμήμα της Νοτιοαμερικανικής τεκτονικής πλάκας. Το Ουαϊναπουτίνα είναι ένας μεγάλος κρατήρας χωρίς αναγνωρίσιμο ορεινό προφίλ, με εξωτερικό ηφαίστειο και τρεις νεότερους ηφαιστειακούς αεραγωγούς.

Κατά τη διάρκεια της Ολόκαινου γεωλογικής εποχής το Ουαϊναπουτίνα έχει εκραγεί αρκετές φορές με τελευταία γνωστή έκρηξή του στην ιστορική εποχή του ανθρώπινου πολιτισμού να είναι στις 19 Φεβρουαρίου 1600 -η μεγαλύτερη έκρηξη που έχει καταγραφεί ποτέ στη Νότια Αμερική. Η έκρηξη αυτή, την οποία έζησαν κάτοικοι της πόλης Αρεκίπα, μετρήθηκε σε βαθμό 6 στον Δείκτη Ηφαιστιακής Εκρηκτικότητας και ακολουθήθηκε από μια σειρά γεγονότων ως τον Μάρτιο. Ο αντίκτυπός του στην περιοχή ήταν σοβαρός. Εξάλειψε τη βλάστηση, έθαψε τη γύρω περιοχή κάτω από ηφαιστειακά πετρώματα 2 μέτρων και κατέστρεψε υποδομές και οικονομικούς πόρους. Η έκρηξη είχε σημαντικές επιπτώσεις στο κλίμα της γης. Οι θερμοκρασίες στο Βόρειο Ημισφαίριο μειώθηκαν και εκλύθηκαν εκατομμύρια τόνοι οξέων. Πλημμύρες, λιμοί και κύματα ψύχους συνέβησαν ως αποτέλεσμα της έκρηξης σε πολλά μέρη. Η κλιματική διαταραχή προκάλεσε κοινωνική αναταραχή σε χώρες μακρινές, όπως η Ρωσία, και ενδέχεται να έχει διαδραματίσει ρόλο στην έναρξη της Μικρής Εποχής των Παγετώνων.
Καταζίνα Γκροχόλα

Η Καταζίνα Γκροχόλα (πολωνικά: "Katarzyna Grochola") (18 Ιουλίου 1957) είναι Πολωνή συγγραφέας και δημοσιογράφος.
Χελένα Μνισκούβνα

Η Χελένα Μνισκούβνα (πολωνικά: "Helena Mniszkówna"), οικογενειακό όνομα: Μνίσεκ-Τχοζνίτσκα ("Mniszek-Tchorznicka"), επώνυμο από τον πρώτο γάμο: Χιζίνσκα ("Chyżyńska"), επώνυμο από το δεύτερο γάμο: Ράβιτς Ραντομίσκα ("Rawicz Radomyska"), (24 Μαΐου 1878 - 18 Μαρτίου 1943, Σάμπνιε) ήταν Πολωνή μυθιστοριογράφος. Το πρώτο της μυθιστόρημα, "Trędowata," που γράφτηκε το 1909, την έφερε στο προσκήνιο.
Sol Invictus

Το Sol Invictus (Κλασσικά Λατινικά: [s̠oːɫ̪ ɪnˈwɪk.t̪ʊs̠], "Ανίκητος Ήλιος") ήταν ο επίσημος θεός του ήλιου της μεταγενέστερης Ρωμαϊκής Αυτοκρατορίας και προστάτης των στρατιωτών. Στις 25 Δεκεμβρίου 274 μ.Χ., ο Ρωμαίος αυτοκράτορας Αυρηλιανός την καθιέρωσε ως επίσημη θρησκεία παράλληλα με τις παραδοσιακές ρωμαϊκές λατρείες. Οι μελετητές διαφωνούν σχετικά με το αν η νέα θεότητα ήταν μια αναπαράσταση της αρχαίας λατινικής λατρείας του Sol, αναβίωση της λατρείας του Ηλιογάβαλου, ή ήταν εντελώς νέα. Ο θεός ευνοήθηκε από αυτοκράτορες μετά τον Αυρηλιανό και εμφανίστηκε στα νομίσματά τους μέχρι το τελευταίο τρίτο μέρος της βασιλείας του Κωνσταντίνου Α΄. Η τελευταία επιγραφή που αναφέρεται στο Sol Invictus χρονολογείται από το μ.Χ. 387, και υπήρχαν αρκετοί θιασώτες τον πέμπτο αιώνα που ο χριστιανός θεολόγος Αυγουστίνος έκρινε απαραίτητο να κηρύξει εναντίον τους.
Γκένα Τάρτζελ

Η Γκένα Τάρτζελ ("Gena Turgel"), το γένος Γκόλντφινγκερ ("Goldfinger") (1 Φεβρουαρίου 1923 - 7 Ιουνίου 2018) ήταν Πολωνή Εβραία συγγραφέας, εκπαιδευτικός και επιζώσα του Ολοκαυτώματος.
Γναίος Αρουλένος Καίλιος Σαβίνος

Ο Γναίος Αρουλένος Καίλιος Σαβίνος, λαιτιν.: Gnaeus Arulenus Caelius Sabinus (άκμασε το 69) από το Γένος των Φλαβίων ήταν Ρωμαίος συγκλητικός, ο οποίος ήταν ενεργός κατά τη διάρκεια του έτους των τεσσάρων Αυτοκρατόρων. Ήταν αντικαταστάτης ύπατος στο "nundinium" (την περίοδο υπατείας) από τον Απρίλιο ως τον Ιούνιο του 69 μαζί με τον αδελφό του Τίτο Φλάβιο Σαβίνο ΙΙΙ.
Αλεξάντρα Ζιοουκόφσκα-Μποέμ

Η Αλεξάντρα Ζιοουκόφσκα-Μποέμ (πολωνικά: "Aleksandra Ziółkowska-Boehm"), ή Αλεξάντρα Ζιολκόφσκα-Μποέμ (αγγλικά: "Aleksandra Ziolkowska-Boehm"), (15 Απριλίου 1949, Λοτζ), είναι Πολωνή, με βάση τις Ηνωμένες Πολιτείες, συγγραφέας και ακαδημαϊκός. Απέκτησε το διδακτορικό της στις ανθρωπιστικές σπουδές στο Πανεπιστήμιο της Βαρσοβίας. Τα έργα της περιλαμβάνουν ιστορικές βιογραφίες, τις τρέχουσες προοπτικές των ιθαγενών Αμερικανών, αυτοβιογραφικές ιστορίες για τα ταξίδια της, την Ίνγκριντ Μπέργκμαν και γάτες.
Ανιέλα Κούπιετς

Η Ανιέλα Κούπιετς (πολωνικά: "Aniela Kupiec") (5 Απριλίου 1920 - 11 Σεπτεμβρίου 2019) ήταν Πολωνή ποιήτρια και δημόσια προσωπικότητα από την περιοχή Ζαόλζιε της Σιλεσίας του Τσιέσιν στην Τσεχία. Έγραψε την ποίησή της στην τσιεσινική σιλεσική διάλεκτο.
Τσετσίλια Πλάτερ-Ζίμπερκ

Η Τσετσίλια Πλάτερ-Ζίμπερκ (πολωνικά: "Cecylia Plater-Zyberk"), οικόσημο Πλάτερ, (8 Μαΐου 1853, Πας - 6 Ιανουαρίου 1920, Βαρσοβία) ήταν Πολωνή κοινωνική ακτιβίστρια, εκπαιδευτικός, δημοσιογράφος και μοχανή. Ίδρυσε διάφορα σχολεία και φιλανθρωπικές εταιρείες.
Μουσείο Καποδίστρια

Το Μουσείο Καποδίστρια είναι πρώην οικία και νυν μουσείο στο νησί της Κέρκυρας, στην Ελλάδα.
Αλίτσια Μπαχλέντα-Τσούρους

Η Αλίτσια Μπαχλέντα-Τσούρους (πολωνικά: "Alicja Bachleda-Curuś") (12 Μαΐου 1983) είναι Πολωνή ηθοποιός και τραγουδίστρια, η οποίος έχει εμφανιστεί σε ταινίες όπως οι "Trade", "Ondine" και "Pan Tadeusz."
Αλμπίν Μπρουνόβσκι

Ο Αλμπίν Μπρουνόβσκι (25 Δεκεμβρίου 1935, Ζοχόρ, Τσεχοσλοβακία - 20 Ιανουαρίου 1997, Μπρατισλάβα, Σλοβακία) ήταν Σλοβάκος ζωγράφος, γραφίστας, λιθογράφος, εικονογράφος και παιδαγωγός, που θεωρείται ένας από τους μεγαλύτερους Σλοβάκους ζωγράφους του 20ού αιώνα.
Καλίνα Γεντρούσικ

Η Καλίνα Γεντρούσικ (πολωνικά: "Kalina Jędrusik") (5 Φεβρουαρίου 1930, Τσενστοχόβα - 7 Αυγούστου 1991, Βαρσοβία) ήταν Πολωνή τραγουδίστρια και ηθοποιός. Έπαιξε σε περισσότερες από τριάντα ταινίες από το 1953 έως το 1991. Η Γεντρούσικ παντρεύτηκε τον συγγραφέα Στανίσουαφ Ντίγκατ.
Κριστίνα Χοϊνόφσκα-Λισκιέβιτς

Η Κριστίνα Χοϊνόφσκα-Λισκιέβιτς (πολωνικά: "Krystyna Chojnowska-Liskiewicz") (15 Ιουλίου 1936, Βαρσοβία) είναι Πολωνή ναυπηγική μηχανικός, ναυτικός και εξερευνήτρια, καθώς και η πρώτη γυναίκα που έπλευσε μόνη της τον περίπλου της γης, επαναλαμβάνοντας το επίτευγμα του Τζόσουα Σλόκαμ. Έπλευσε από τις Καναρίες Νήσους στις 28 Μαρτίου 1976 και επέστρεψε εκεί στις 21 Απριλίου 1978, ολοκληρώνοντας ένα περίπλου 31.166 ναυτικών μιλίων (57.719 χλμ) σε 401 ημέρες.
Χάνκα Ορντονούβνα

Η Χάνκα Ορντονούβνα (πολωνικά: "Hanka Ordonówna") ή Ορντόνκα ("Ordonka") (γεννημένη ως Μάρια Άννα Πιετρουσίνσκα ["Maria Anna Pietruszyńska"]) (25 Σεπτεμβρίου 1902, Βαρσοβία - 8 Σεπτεμβρίου 1950, Βηρυτός) ήταν Πολωνή τραγουδίστρια, χορεύτρια και ηθοποιός. Ξεκίνησε την καριέρα της σε ηλικία 16 ετών στο καμπαρέ της Βαρσοβίας "Sfinks" και στη συνέχεια στο θέατρο Wesoły Ul στο Λούμπλιν, με το σκηνικό όνομα Άννα Όρντον ("Anna Ordon"). Τα επιτυχημένα τραγούδια της εξακολουθούν να είναι δημοφιλείς σήμερα, όπως τα: «O mój rozmarynie» («"Ω, δεντρολίβανο μου"»), «Rozkwitały pęki białych róż» («"Άσπρα τριαντάφυλλα άνθισαν"») και «Ułani, ułani».

Όταν έκλεισε αυτό το καμπαρέ, η Ορντονούβνα μετακόμισε στη Βαρσοβία και εργάστηκε στο καμπαρέ Miraż, όπου παρατηρήθηκε από τον Φριντέρικ Γιαρόσι, διευθυντή του καμπαρέ της Βαρσοβίας Qui Pro Quo. Υπό την καθοδήγησή του έγινε αστέρι, ηχογράφησε το «Miłość ci wszystko wybaczy» («"Η αγάπη συγχωρεί τα πάντα"», τραγούδι των Χένρικ Βαρς και Γιούλιαν Τούβιμ) στην ταινία του 1933 "Szpieg w masce" ("Κατάσκοπος σε μάσκα"). Μία άλλη επιτυχία ήταν το "Jakieś małe nic" ("Λίγο τίποτα") του Μάριαν Χέμαρ το 1934.

Το 1931, παντρεύτηκε τον Κόμη Μίχαου Ζίκγμουντ Τισκιέβιτς, ο οποίος έγραψε πολλά από τα τραγούδια της. Αν και πλέον μια κόμισσα, συνέχισε να παίζει στο καμπαρέ και μάλιστα να ιππεύει ένα άλογο σε ένα τσίρκο. Ανέπτυξε πνευμονική νόσο, που την μάστισε για το υπόλοιπο της ζωής της. Πέθανε το 1950 στη Βηρυτό.